## El Consell col·labora amb la Universitat CEU Cardenal Herrera en la investigació de tractaments de la sarna sarcòptica en la cabra hispànica

*** L’acord permet també dur a terme estudis sobre les principals malalties transmeses per caparres
* La Conselleria de Medi Ambient finança estes activitats amb una aportació de 24.977 euros**

El Consell ha aprovat un conveni de col·laboració entre la Conselleria de Medi Ambient, Infraestructures i Territori i la Universitat CEU Cardenal Herrera per a la investigació i experimentació de tractaments per a la cura de la sarna sarcòptica en la cabra hispànica de la Comunitat Valenciana i per a l’estudi de les principals malalties transmeses per caparres.

La Conselleria de Medi Ambient finançarà estes activitats amb una aportació de 24.977,43 euros a la Universitat CEU Cardenal Herrera. Esta universitat té experiència reconeguda en projectes d’investigació en ecopatologia d’animals silvestres.

En el marc de les seues competències, la Conselleria de Medi Ambient, a través de la Direcció General de Medi Natural i d’Avaluació Ambiental, té l’objectiu d’investigar tractaments que permeten reduir l’impacte de la sarna sarcòptica en la cabra salvatge, així com conéixer l’espectre de malalties transmissibles per caparres.

Fecha: 03/12/2024